Rolandas Makrickas

**Rolandas Makrickas** (født 1972) er en litauisk katolsk prelat som siden 2024 har vært koadjutor-erkeprest ved basilikaen Santa Maria Maggiore. Han ble kardinal i desember 2024.

Han stod i Den hellige stols diplomatiske tjeneste fra 2006 til 2021, da han fikk ansvaret for omorganisering av administrasjonen av basilikaen. Han ble gitt den personlige titteln erkebiskop i 2023 og pave Frans utnevnte ham til kardinal-elekt den 6. oktober 2024.

## Liv og virke
### Bakgrunn
Rolandas Makrickas er den yngste av fem barn. Fordi sovjetiske myndigheter begrenset religiøs praksis og katekese, var hans tidlige religiøse utdannelse privat og kortfattet gjennomført. Slutten av sovjettiden tillot ham å få en mer omfattende forståelse av sin tro og måter å leve den utover i ritualene. Mens han var ung fløy han seilfly og vurderte kort en karriere innen luftfart. 

Han begynte på presteseminaret i Kaunas i 1990, det andre året det var i drift etter murens fall, og fra og med 1991 bodde han ved Det litauiske kolleg i Roma mens han studerte filosofi og teologi ved Det pavelige gregorianske universitet.

### Prest
Han ble ordinert til prest for bispedømmet Panevėžys den 30. juli 1996. Fra 1996 til 2001 var han undersekretær for Den litauiske bispekonferanse og ledet nasjonalkomiteen for det store jubileum i 2000. Han tok doktorgrad i kirkehistorie ved *Gregoriana* i 2004.
### Diplomatisk tjeneste
Han studerte ved det pavelige diplomatiske akademi fra 2003 til 2006 og begynte i Den hellige stols diplomatiske tjeneste den 1. juli 2006. Hans posteringer var ført til Bolivia, og så i Georgia (der nuntiaturet også dekket Armenia og Aserbajdsjan), hvor han var vitne til ødeleggelsene fra den russisk-georgiske krig, og i Sverige (2009-2013) hvor nuntiaturet var ansvarlig for alle de nordiske land. Han tjenestegjorde i USA fra 2013 til 2017, en periode som også rommet et pavebesøk til landet. 

I to år var han chargé d'affaires i Gabon og rådgiver i Kongo, hvor han ble med i Kirkens sosiale tjenester og dessuten ledet et byggeprosjekt.

Den 10. august 2019 begynte han i *Seksjonen for alminnelige anliggender* ved Statssekretariatet i Roma som administrasjonssjef, den første ikke-italieneren som innehadde den stillingen. I den rolle deltok han i omorganiseringen av Vatikanets økonomiske og administrative funksjoner.

### Basilikaen Santa Maria Maggiore
Den 15. desember 2021 utnevnte pave Frans ham til ekstraordinær kommissær med ansvar for å forvalte eiendelene til kapittelet for basilikaen Santa Maria Maggiore, med henvisning til «de spesielle kompleksiteter i den økonomiske og finansielle styring av kapittelet ... forverret av spredningen av [COVID-19]-pandemien». Paven forlot et møte for å tilby ham stillingen i en kort samtale på gangen. Til tross for den karakteriseringen av hans rolle, fungerte han gjentatte ganger som talsperson for basilikaens arrangementer og initiativer.

### Titulærerkebiskop
Den 23. februar 2023 gjorde paven ham til titulærbiskop av *Tolentino* med den personlige tittel erkebiskop. Rolandas Makrickas ble bispeviet den 15. april samme år av kardinal Pietro Parolin, sammen med medkonsekratorene kardinal Stanislaw Rylko, erkeprest i *Santa Maria Maggiore*,  og erkebiskop Edgar Peña Parra.

Den 20. mars 2024, som avsluttet Makrickas' rolle som kommissær og redefinering av  basilikaens kannikkers roller,[6] utnevnte pave Frans ham til koadjutor-erkeprest i *Santa Maria Maggiore*.
### Kardinal
Den 6. oktober 2024 kunngjorde pave Frans at han ville ta ham inn i kardinalkollegiet den 8. desember 2024. Kort etter ble dato endret til 7. desember 2024.

## Bibliografi
* *Santa Sede e Lituania: la rinascita dello stato lituano nei documenti dell'archivio della Nunziatura Apostolica di Monaco di Baviera, 1915-1919*,  2006

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
* Kardinal Antonio Saverio De Luca (1805-1883 ) *1845
*Erkebiskop Gregor (Leonhard Andreas) von Scherr, O.S.B. (1804-1877) *1856
*Erkebiskop Friedrich Josef von Schreiber (1819-1890) *1875
*Erkebiskop Franz Joseph von Stein (1832-1909 ) *1879
*Erkebiskop Joseph von Schork (1829-1905) *1891
*Biskop Ferdinand von Schlör (1837-1924) *1898
*Erkebiskop Johann Jakob von Hauck (1861-1943) *1912
*Biskop Ludwig Sebastian (1862-1943) *1917
* Kardinal Joseph Wendel (1901-1960 ) *1941
*Erkebiskop Josef Schneider (1906-1998) *1955
*Biskop Josef Stangl (1907-1979) *1957
* Pave Benedikt XVI (1927-2022) *1977
* Kardinal Pietro Parolin  (1955-) *2009 
* Kardinal *Rolandas Mackrickas* (1972-) *2023

## Referanser